नई दिल्ली : अमेरिकी कंपनी मास्टर कार्ड ने डोमेस्टिक पेमेंट नेटवर्क के उपयोग को बढ़ावा देने के लिए पीएम मोदी द्वारा राष्ट्रवाद के उपयोग पर आपत्ति जताई है। कंपनी का कहना है कि इस पाॅलिसी की वजह से विदेशी पेमेंट कंपनी को ठेस पहुंची है। यह शिकायत मास्टर कार्ड द्वारा जून महीने में की गई है। आपको बता दें कि मोदी सरकार ने पिछले कुछ सालों में भारतीय पेमेंट नेटवर्क रुपे को बढ़ावा दिया है। जिसके परिणामस्वरूप अमेरिका की दिग्गज पेमेंट कंपनियां जैसे मास्टर कार्ड और वीजा का दबदबा कम हुआ है। भारत में 1 अरब डेबिट और क्रेडिट कार्ड्स में आधे यानी 50 करोड़ कार्ड्स अब रुपे पेमेंट सिस्टम के तहत काम कर रहे हैं। इससे मास्टर कार्ड को काफी नुकसान हो रहा है। आपको बता दें कि मास्टर कार्ड न्यूयॉर्क स्थित कंपनी है जो पूरी दुनिया में दूसरी सबसे बड़ी पेमेंट प्रोसेसर है।